**Ministru kabineta rīkojuma projekta**

**„Par finansējuma piešķiršanu Ekonomikas ministrijai, Ārlietu ministrijai un Finanšu ministrijai ar *euro* ieviešanu saistīto pasākumu nodrošināšanai” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Likuma „Par valsts budžetu 2013.gadam” 40.pantā finanšu ministram atļauts pārdalīt attiecīgajai ministrijai vai citai centrālajai valsts iestādei 74.resora „Gadskārtējā valsts budžeta izpildes procesā pārdalāmais finansējums” programmā 03.00.00 „Latvijas Nacionālā *euro* ieviešanas plāna pasākumi” paredzētos līdzekļus, lai segtu ar Eiropas Savienības vienotās valūtas ieviešanu saistīto pasākumu izdevumus atbilstoši Ministru kabineta lēmumiem.  Saskaņā ar Ministru kabineta 2013.gada 4.aprīļa rīkojumā Nr.136 „Par Latvijas Nacionālo *euro* ieviešanas plānu” 5.2.sadaļā „Preču un pakalpojumu cenu noapaļošanas kontroles mehānisms” un 5.3.sadaļā „Tirgus dalībnieku aizliegto vienošanos kontrole” noteikto par cenu kontroļu un cenu uzraudzības pasākumiem, nepieciešams nodrošināt intensīvākas cenu kontroļu pārbaudes tirdzniecības un pakalpojumu sniegšanas vietās, lielāku patērētāju nevalstisko organizāciju iesaistīšanu un intensīvākas cenu kontroļu pārbaudes saistībā ar uzņēmumu aizliegto vienošanos prevenciju pasākumiem.  Ministru kabineta 2013.gada 29.maija rīkojumā Nr.212 „Par tiesību aktu grozījumu virzību saistībā ar *euro* ieviešanu Latvijā” noteikti uzdevumi Valsts kancelejai un ministrijām, lai nodrošinātu savlaicīgu tiesību aktu grozīšanu saistībā ar *euro* ieviešanu, kas nosaka termiņus normatīvo aktu grozījumu izskatīšanai Ministru kabinetā un iesniegšanu Saeimā.  2013.gada 5.jūnijā Latvija saņēma Eiropas Komisijas un Eiropas Centrālās bankas sagatavotos konverģences ziņojumus, kuros ir norādīts, ka visi Māstrihtas kritēriji tiek izpildīti, lai varētu sekmīgi pievienoties 17 eirozonas valstīm. 2013.gada 9.jūlijā Ekonomisko un finanšu jautājumu padome plāno pieņemt lēmumu par *euro* ieviešanu Latvijā un apstiprināt tiesību aktus, pamatojoties uz Līgumu par Eiropas Savienības darbību 140. panta 2. un 3.punktu. |
| 2. | Pašreizējā situācija un problēmas | 2013.gada 16. - 18.aprīlī darba vizītē Latvijā ieradās Eiropas Komisijas (turpmāk – EK) pārstāvji ar mērķi novērtēt valsts praktisko gatavošanos *euro* valūtas oficiālajai ieviešanai. EK un Ekonomikas ministrijas pārstāvji pārrunāja jautājumus, saistītus ar cenu ietekmi un patērētāju aizsardzības pasākumiem. Vizītes laikā EK sniedza rekomendācijas efektīvākai un veiksmīgākai pārejai uz *euro* šo pasākumu īstenošanai, lūdzot Latvijas komentāru par rekomendāciju ņemšanu vērā.  **EK rekomendācijās galvenokārt norādīja uz, viņuprāt, nepietiekamām, līdz ar to neefektīvām cenu kontroļu un cenu uzraudzības pasākumiem, kā arī reaģēšanu uz patērētāju sūdzībām, un ierosina:**   1. **Intensīvākas cenu kontroles** tirdzniecības un pakalpojumu sniegšanas vietās, ātra reakcija uz patērētāju sūdzībām, lielāks inspektoru skaits kontroļu intensificēšanai; 2. **NVO lielāka iesaistīšana** šo kontroļu nodrošināšanā; 3. Intensīvākās cenu kontroles saistībā ar **uzņēmumu aizliegto vienošanos prevencijas pasākumiem**.   EK norādīja, ka vairāk uzmanības jāpievērš ātras reakcijas nodrošināšanai uz patērētāju sūdzībām par „Godīgs eiro ieviesējs” memoranda neievērošanu, visas sūdzības izskatot un lēmumu pieņemot maksimums 48 stundu laikā, iesaistot uzraudzībā lielas inspektoru komandas visos reģionos. Tikšanās laikā EK atsaucās uz Maltas pozitīvo pieredzi, veicot pārbaudes katrā Maltas tirdzniecības vietā. Tikšanās laikā EK norādīja, ka šis princips būtu attiecināms arī uz cenu norādīšanas kontrolēm Latvijā cenu paralēlās atspoguļošanas periodā.  Izstrādājot cenu kontroļu un sūdzību izskatīšanas plānu *euro* ieviešanas periodam, Ekonomikas ministrijas vadītā Nefinanšu uzņēmumu un patērētāju darba grupa vadījās pēc Igaunijas pieredzes. Atbilstoši apstiprinātajam *euro* ieviešanas plāna finansējumam, Patērētāju tiesību aizsardzības centram (turpmāk – PTAC) piešķirts sekojošs finansējums cenu kontrolei paralēlās atspoguļošanas periodā: 2013.gadā – 34 530 LVL (no 1.10.-31.12. t.i. 13 nedēļas, 3 dienas nedēļā); 2014.gadā – 37 260 LVL (no 1.01.-30.06. t.i. 26 nedēļas, 2 reizes nedēļā). Šobrīd paredzēts, ka PTAC īstenos tirgus uzraudzības aktivitātes, pārliecinoties, vai cena norādīta atbilstoši normatīvo aktu prasībām, vai tā ir patiesa, vai valūtas konvertācija veikta korekti, proti, tās pārrēķins veikts atbilstoši kursam un godīgi veikta cenu noapaļošana. Tāpat paredzēts, ka PTAC veiks negodīgas komercprakses uzraudzības darbu, raudzīsies, vai patērētāji netiek maldināti un tiem sniegta no komersantu puses pilnīga un patiesa informācija *euro* ieviešanas laikā. Paredzēto resursu ietvaros plānots, ka PTAC uzkrāj saņemto patērētāju sūdzību informāciju un izmanto to tirgus uzraudzības aktivitāšu plānošanai nākamajam periodam, vienlaikus patērētājam nosūtot standarta e-pasta ziņojumu par sūdzības saņemšanu. Steidzama reakcija uz saņemtajām sūdzībām paredzēta tikai gadījumos, kad par vienu tirdzniecības vietu saņemtas vairākas sūdzības, vai arī saņemtā sūdzība ir par cenu akcijas vai izpārdošanas laikā.  EK šādu rīcības mehānismu atzinusi par nepietiekamu un neefektīvu, lai risinātu cenu celšanās bažas Latvijas sabiedrībā, tāpēc Ekonomikas ministrija ir sagatavojusi piedāvājumu PTAC plānoto pārbaužu intensificēšanai, lai izpildītu Eiropas Komisijas rekomendācijas, tai skaitā aktīvāk iesaistot patērētāju NVO pārstāvjus pārbaužu veikšanā, un Konkurences padomes (turpmāk – KP) pārbaudēm aizliegto vienošanos identificēšanai saistībā ar cenu politiku, pārejot uz *euro*. Intensīvāku pārbaužu nodrošināšana dos iespēju ātri un efektīvi reaģēt uz patērētāju sūdzībām un novērst pārkāpumu, pirms tas ir skāris lielas sabiedrības daļas ekonomiskās intereses, tādejādi risinot sabiedrības bažas par cenu celšanos saistībā ar *euro* ieviešanu.  Ministru kabineta 2013.gada 29.maija rīkojums Nr.212 „Par tiesību aktu grozījumu virzību saistībā ar *euro* ieviešanu” (turpmāk - rīkojums) nosaka termiņu un ministriju un Valsts kancelejas kompetenci tiesību aktu grozīšanā saistībā ar *euro* ieviešanu. Rīkojuma 1.2. punkts nosaka, ka līdz 2013.gada 18.jūnijam izsludināšanai Valsts sekretāru sanāksmē ir jāiesniedz likumprojekti grozījumiem visos likumos saistībā ar *euro* ieviešanu, kā arī tiesību aktu projektus par grozījumiem tajos Ministru kabineta noteikumos, Ministru kabineta rīkojumos, instrukcijās un ieteikumos, kuros minētas naudas summas latos, Latvijas Bankas noteiktais valūtas kurss vai kurus citu apsvērumu dēļ tiesiskās noteiktības nodrošināšanai ir nepieciešamas grozīt līdz *euro* ieviešanas dienai.  Savukārt, atbilstoši Rīkojuma 1.3. punktam, līdz 2013.gada 9.jūlijam Valsts sekretāru sanāksmē izsludināšanai tiek iesniegti Ministru kabineta noteikumu projekti par valsts institūciju maksas pakalpojumu cenrādi un citi Ministru kabineta noteikumu, instrukciju vai ieteikumu projekti, kuriem saistībā ar *euro* ieviešanu jābūt pieņemtiem līdz 2013.gada 1.oktobrim.  Rīkojuma 1.4. punkts nosaka, ka līdz 2013.gada 26.jūlijam ar *euro* ieviešanu saistītos saskaņotos likumprojektus ir jāiesniedz Ministru kabinetā, tādā veidā nodrošinot, ka Valsts kanceleja līdz 2013.gada 15.augustam nosūta uz Saeimu vienotā likumprojektu paketē Ministru kabinetā atbalstītos likumprojektus, kas saistīti ar *euro* ieviešanu (Rīkojuma 2.1.punkts).  Atbilstoši 2012.gada 17.septembra rīkojumam Nr. 438 „Par finansējuma piešķiršanu ministrijām (centrālajām valsts iestādēm) Eiropas Savienības vienotās valūtas ieviešanas izdevumu segšanai” Tieslietu ministrijai tika piešķirts finansējums 67 431 lata apmērā papildu darba nodrošināšanai, saskaņojot citu institūciju sagatavotos grozījumus normatīvajos aktos un Valsts kancelejai - 39 437 latu apmērā papildu darba nodrošināšanai, saskaņojot, juridiski un redakcionāli noformējot un sagatavojot izskatīšanai Ministru kabineta sēdēs grozījumus normatīvajos aktos.  2009.gada 7.aprīļa Ministru kabineta noteikumu Nr.300 „Ministru kabineta kārtības rullis” 91.1.punkts nosaka, ka par Valsts sekretāru sanāksmē izsludināto projektu atzinums (saskaņojums) nepieciešams no Finanšu ministrijas, kas nozīmē, ka Finanšu ministrijai būs jāsniedz atbalsts normatīvo aktu grozījumu sagatavošanā un jāsniedz atzinums par visiem Valsts sekretāru sanāksmē izsludinātajiem normatīvo aktu grozījumiem.  2013.gada 5.jūnijā Latvija saņēma Eiropas Komisijas un Eiropas Centrālā bankas sagatavotos konverģences ziņojumus, kuros ir norādīts, ka visi Māstrihtas kritēriji tiek izpildīti, lai varētu sekmīgi pievienoties 17 eirozonas valstīm. 2013.gada 9.jūlijā Ekonomisko un finanšu jautājumu padome plāno pieņemt lēmumu par *euro* ieviešanu Latvijā un apstiprināt tiesību aktus, pamatojoties uz Līgumu par Eiropas Savienības darbību 140. panta 2. un 3.punktu. Pamatojoties uz 2012.gada 30.novembra aktualizēto *Euro* ieviešanas komunikācijas stratēģiju un Latvijas Nacionālo eiro ieviešanas plānu, ir nepieciešams segt Latvijas Republikas Pastāvīgas pārstāvniecības Eiropas Savienībā reprezentācijas pasākumu izdevumus, kas saistīti ar Latvijas pievienošanos eirozonai. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz uzdevumu Finanšu ministrijai veikt finanšu līdzekļu pārdali no 74.resora „Gadskārtējā valsts budžeta izpildes procesā pārdalāmais finansējums” 03.00.00 programmas „Latvijas Nacionālā *euro* ieviešanas plāna pasākumi”, kas nepieciešams, lai Ekonomikas ministrija nodrošinātu papildus cenu kontroles *euro* ieviešanas uzraudzības pasākumu īstenošanā, izpildot EK rekomendācijas, Ārlietu ministrijai Latvijas Republikas Pastāvīgās pārstāvniecības Eiropas Savienībā reprezentācijas izdevumu segšanai un Finanšu ministrijai papildu darba nodrošināšanai, saskaņojot citu institūciju sagatavotos grozījumus normatīvajos aktos atbilstoši Rīkojumā noteiktajiem termiņiem.  **PTAC papildus cenu kontroļu pārbaude un uzraudzības pasākumi:**  PTAC sadarbībā ar patērētāju nevalstiskajām organizācijām nodrošinās intensīvāku cenu uzraudzību, tiktu palielināts plānoto cenu pārbaužu skaits tirdzniecības un pakalpojumu sniegšanas vietās (cenu atspoguļošana divās valūtās, pareiza konvertācija, naudas pieņemšana un pareiza izdošana).  Savukārt, lai ātrāk reaģētu uz sūdzībām un būtu tuvāk pārbaudāmajiem objektiem, ņemot vērā PTAC ierobežotos cilvēkresursus, nepieciešams lielāks Patērētāju interešu aizstāvības asociācijas (PIAA) atbalsts. PIAA ir 12 reģionālās nodaļas, kuru pārstāvji varētu atbalstīt PTAC pārbaudes, veicot apsekojumus un informējot tirgotāju un pakalpojumu sniedzējus, īpaši reģionos. Šobrīd plānots PTAC kontrolēm piesaistīt paralēli arī sešus NVO darbiniekus, kas pārbaudes veiktu savā dislokācijas reģionā. Lielākai efektivitātei un ātrākai reaģēšanai uz patērētāju sūdzībām iespējams piesaistīt lielāku patērētāju NVO darbinieku skaitu, kas varētu veikt apsekojumus tirdzniecības vietās, par kurām saņemtas sūdzības daudz ātrāk un efektīvāk, nekā nosūtot uz attālākiem reģioniem PTAC vienības no Rīgas vai Daugavpils, kā vienīgās PTAC reģionālā pārvaldes. Kopumā iespējams pārbaudēm papildus piesaistīt līdz 22 NVO darbiniekiem.  **Papildus visā cenu dubultās atspoguļošanas periodā** EK rekomendāciju izpildei nepieciešams:   * nodrošināt Daugavpils reģiona pārstāvju aktīvu iesaistīšanos *euro* konsultēšanā, reaģēšanā uz sūdzībām un pārbaužu veikšanu; * uzraudzīt pastiprināti interneta tirdzniecības vietas; * veikt sūdzību apkopošanu un analīzi, jo tiek plānots liels saņemto sūdzību skaits gan par Godīgs eiro ieviesējs akciju, gan par cenu norādēm, gan cenu nepamatotu celšanu; * veikt projekta kopējo uzraudzību un koordināciju, jo palielināsies pārbaužu apjomus un patērētāju NVO iesaistīšanās intensitāte.   **KP papildus aizliegto vienošanos prevenciju pasākumi un to uzraudzība:**  Lai nodrošinātu pēc iespējas efektīvu uzraudzības aktivitāšu rezultātu izmantošanu, paredzēts stiprināt informācijas apriti starp *euro* ieviešanas uzraudzībā iesaistītajām iestādēm. Tādējādi citu iestāžu ieguldītais darbs vispārējā cenu monitoringa nodrošināšanā un cenu norādīšanas uzraudzībā tiks izmantots arī KP  darbā, sekojot un vērtējot cenu izmaiņu korelācijas un pārliecinoties, vai tirgos nepastāv aizdomas par aizliegtām vienošanām. Svarīgi būs nodrošināt operatīvu reakciju uz saņemto informāciju par tirgū konstatētajām cenu vai tirgus dalībnieku komercrīcības sakritībām.  Lai stiprinātu KP spēju atklāt aizliegtas vienošanās, it īpaši karteļus, kas ir smagākais konkurences tiesību pārkāpums, *euro* ieviešanas pasākumu efektīvai nodrošināšanai karteļu izmeklēšanas departaments uz laiku no 2013.gada pēdējā ceturkšņa līdz 2014.gada beigām tiks papildināts ar vienu darbinieku – ekonomikas analītiķi, kas analizēs datus par cenu svārstībām, veiks cenu monitoringu, kā arī veiks iespējamo pārkāpumu izmeklēšanu.  Jāuzsver, ka ar aizliegto vienošanos saistībā ar *euro* ieviešanu uzraudzību, it īpaši, ja tiks konstatētas iespējama pārkāpuma pazīmes nodarbosies arī karteļu izmeklēšanas struktūrvienība (patlaban 4 cilvēki), kurus atbalstīs pārējie iestādes darbinieki (inspekcijas, apmeklējumi, juridiskais atbalsts, lietvedība, lēmuma pieņemšanas process). Piemēram, vienlaicīgas inspekcijas nodrošināšanai vairākās vietās atkarībā no iespējamajā pārkāpumā iesaistīto tirgus dalībnieku skaita, var būt nepieciešami aptuveni 27 cilvēki, savukārt pie katra tirgus dalībnieka tiek izņemta informācija no vairākiem datoriem.  Lai *euro* ieviešanas laikā nodrošinātu intensīvāku cenu kontroli, un cenu monitoringu, sekojot cenu korelācijai, t.sk. saistībā ar uzņēmumu darbību sakritībām, kā arī veicot tirgus dalībnieku izdarīto likuma pārkāpumu pierādījumu iegūšanu un apstrādi, KP ir nepieciešami attiecīgi papildus resursi – datortehnika, speciāla programmatūra un dažādi tehniski datu nesēji.  Pieprasītā tehnika nav saistīta ar papildu štata vietu, bet paredzēta, lai nodrošinātu iespēju papildus veikt nepieciešamās inspekcijas un apmeklējumus pie tirgus dalībniekiem, izņemot to rīcībā esošos elektroniskos datus, kā arī lai nodrošinātu to savlaicīgu un efektīvu analīzi. Inspekcijas nodrošināšanai vairākās vietās atkarībā no iespējamajā pārkāpumā iesaistīto tirgus dalībnieku skaita var būt nepieciešamība pie katra tirgus dalībnieka izņemt informāciju no vairākiem datoriem.  4 portatīvie datori ir nepieciešami inspekciju norises laikā veicot izņemtu cieto disku un zibatmiņu datu kopēšanu uz Konkurences padomes datu nesējiem, kā arī pieslēdzoties inspicējamā uzņēmuma datortīklam (nepieciešamības gadījumā atkodējot pieejas paroles)  un veicot nepieciešamo datu ieguvi izmantojot lokālā datortīkla resursus. Attiecīgi nepieciešams nodrošināt šādus datorus vismaz 4 vienlaicīgām inspekcijām, lai gan kopējais vienlaicīgi veicamo inspekciju skaits var sasniegt arī 10.  Uz portatīvajiem datoriem, nepieciešamības gadījumā, var veikt arī liela apjoma inspekcijās iegūto datu apstrādi.  Papildus programmatūra nepieciešama, lai nodrošinātu pierādījumu iegūšanu. Jāņem vērā, ka tirgus dalībnieki aizvien mazāk izmanto vienkāršus risinājumus aizliegtu vienošanās slēgšanai, kā rezultātā nepieciešami papildus programmnodrošinājums.  **Lai nodrošinātu minēto pārbaužu intensificēšanu, Ekonomikas ministrijai 2013.gadam nepieciešami papildu 42 634 lati.**  **Lai nodrošinātu normatīvo aktu izvērtēšanas procesu atbilstoši Ministru kabinetā apstiprinātajiem termiņiem, Finanšu ministrijai 2013.gadam nepieciešams papildu 67 431 lats**, jo atbilstoši Finanšu ministrijas kompetencei izvērtējamo tiesību aktu projektu skaits ir tāds pats kā Tieslietu ministrijai.  **Lai nodrošinātu *Euro* ieviešanas komunikācijas stratēģijā paredzēto pasākumu īstenošanu Briselē, Ārlietu ministrijai 2013.gadam ir nepieciešami papildu 5000 lati** Latvijas Republikas Pastāvīgās pārstāvniecības Eiropas Savienības reprezentācijas pasākumu, kas saistīti ar Latvijas pievienošanoseirozonai, izdevumu segšanai.  Finanšu līdzekļi tiktu piešķirti, pārdalot tos no 74.resora „Gadskārtējā valsts budžeta izpildes procesā pārdalāmais finansējums” 03.00.00 programmas „Latvijas Nacionālā *euro* ieviešanas plāna pasākumi”. |
| 5. | Projekta izstrādē iesaistītās institūcijas | Ekonomikas ministrijas padotības iestādes - Patērētāju tiesību aizsardzības centrs un Konkurences padome.  Finanšu ministrija.  Ārlietu ministrija, Latvijas Republikas Pastāvīgā pārstāvniecība Eiropas Savienībā. |
| 6. | Iemesli, kādēļ netika nodrošināta sabiedrības līdzdalība | Sabiedrības pārstāvji projekta izstrādes procesā netika iesaistīti, jo jautājums pēc būtības ir saistīts ar finanšu līdzekļu pārdali un tiešā veidā neskar sabiedrības intereses. |
| 7. | Cita informācija | Nav. |

Anotācijas II sadaļa – Rīkojuma projekts šo jomu neskar.

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2013.gads** | | Turpmākie trīs gadi (tūkst. latu) | | |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013)  gadu | Izmaiņas, salīdzinot ar kārtējo (2013)  gadu | Izmaiņas, salīdzinot ar kārtējo (2013)  gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **115,065** | 0 | **0** | **0** |
| 2.1. valsts pamatbudžets | 0 | **115,065** | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | **0** | **-115,065** | 0 | **0** | **0** |
| 3.1. valsts pamatbudžets | 0 | -**115,065** | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **115,065** | 0 | **0** | **0** |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | **0** | **0** | **0** | **0** |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | **Ekonomikas ministrijai** papildus nepieciešams finansējums 42 634 latu apmērā, tajā skaitā:  PTAC pieprasītā finansējuma sadalījums pa pozīcijām:  Atlīdzība – 12 456 Ls  Preces un pakalpojumi – 11 880 Ls  Kapitālie izdevumi – 7200 Ls  KP pieprasītā finansējuma sadalījums pa pozīcijām:  Atlīdzība – 3 615 Ls  Kapitālie izdevumi – 7 483 Ls  Uz *euro* ieviešanas laiku PTAC papildus tiks pieņemti 4 darbinieki un KP pieņemtu 1 darbinieku. Papildus tiktu piesaistīti darbinieki no citām struktūrvienībām un stiprināta to kapacitāte.  **Ārlietu ministrijai** papildus nepieciešams finansējums 5000 latu apmērā reprezentācijas pasākumu nodrošināšanai Briselē 2013.gada 9.jūlijā, kas saistīti ar Latvijas pievienošanos eirozonai.  **Finanšu ministrijai** papildus nepieciešams finansējums 67 431 lata apmērā papildu darba nodrošināšanai, sniedzot metodisko atbalstu normatīvo aktu grozījumu sagatavošanā un saskaņojot citu institūciju sagatavotos grozījumus normatīvajos aktos. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finanšu līdzekļi *euro* ieviešanas uzraudzības pasākumu īstenošanai Ekonomikas ministrijai, Ārlietu ministrijai un Finanšu ministrijai 2013.gadā 115 065 latu apmērā tiks piešķirti, pārdalot tos no 74.resora „Gadskārtējā valsts budžeta izpildes procesā pārdalāmais finansējums” 03.00.00 programmas "Latvijas Nacionālā *euro* ieviešanas plāna pasākumi". | | | | |

Anotācijas IV – VI sadaļa – Rīkojuma projekts šīs jomas neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta izpildi nodrošinās iesaistītās institūcijas atbilstoši deleģētajiem uzdevumiem. |
| 2. | Projekta izpildes ietekme uz pārvaldes funkcijām | Rīkojuma projekta izpilde neietekmēs iesaistīto institūciju funkcijas, iesaistītās iestādes tām deleģētos uzdevumus veiks savu funkciju ietvaros. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav. |

Finanšu ministra vietā

labklājības ministre I.Viņķele

12.06.2013. 16:00

2537

D.Kalsone

67095415

dace.kalsone@fm.gov.lv